title: Komisijas Īstenošanas regula (ES) Nr. 688/2012 ( 2012. gada 26. jūlijs ) par rīsu importa licenču izdošanu saskaņā ar tarifa kvotām, kas ar Īstenošanas regulu (ES) Nr. 1273/2011 atvērtas 2012. gada jūlija apakšperiodam

text:
               27.7.2012

               LV

               Eiropas Savienības Oficiālais Vēstnesis

               L 200/13

         KOMISIJAS ĪSTENOŠANAS REGULA (ES) Nr. 688/2012
   (2012. gada 26. jūlijs)
   par rīsu importa licenču izdošanu saskaņā ar tarifa kvotām, kas ar Īstenošanas regulu (ES) Nr. 1273/2011 atvērtas 2012. gada jūlija apakšperiodam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
   ņemot vērā Komisijas 2011. gada 7. decembra Īstenošanas regulu (ES) Nr. 1273/2011, ar ko atver konkrētas tarifa kvotas rīsu un šķelto rīsu importam, kā arī paredz šo kvotu pārvaldību (3), un jo īpaši tās 5. panta pirmo daļu,
   tā kā:

               (1)

               Ar Īstenošanas regulu (ES) Nr. 1273/2011 ir atvērtas vairākas tarifa kvotas rīsu un šķelto rīsu importam, kā arī paredzēta šo kvotu pārvaldība; kvotas ir sagrupētas pēc produkta izcelsmes valsts un iedalītas apakšperiodos saskaņā ar minētās Īstenošanas regulas I pielikumu.

               (2)

               Jūlija apakšperiods ir trešais apakšperiods Īstenošanas regulas (ES) Nr. 1273/2011 1. panta 1. punkta a) apakšpunktā norādītajai kvotai un otrais apakšperiods minētās Īstenošanas regulas 1. panta 1. punkta b), c) un d) apakšpunktā norādītajām kvotām.

               (3)

               No paziņojumiem, kas nosūtīti saskaņā ar Īstenošanas regulas (ES) Nr. 1273/2011 8. panta a) punktu, izriet, ka daudzumi, kuri norādīti pieteikumos, kas atbilstīgi minētās īstenošanas regulas 4. panta 1. punktam iesniegti 2012. gada jūlija pirmajās 10 darbdienās un attiecas uz kvotām ar kārtas numuru 09.4154 – 09.4166, pārsniedz pieejamo daudzumu. Tāpēc būtu jānosaka, par kādu apjomu importa licences var izdot, paredzot piešķīruma koeficientu, kas jāpiemēro no attiecīgajām kvotām pieprasītajam daudzumam.

               (4)

               Turklāt no minētajiem paziņojumiem izriet, ka daudzumi, kas norādīti pieteikumos, kuri atbilstīgi Īstenošanas regulas (ES) Nr. 1273/2011 4. panta 1. punktam iesniegti 2012. gada jūlija pirmajās 10 darbdienās un attiecas uz kvotām ar kārtas numuru 09.4127 – 09.4128 – 09.4129 – 09.4148 – 09.4149 – 09.4150 – 09.4152 – 09.4153, ir mazāki par pieejamo daudzumu.

               (5)

               Turklāt atbilstīgi Īstenošanas regulas (ES) Nr. 1273/2011 5. panta pirmajai daļai būtu jānosaka nākamajā apakšperiodā pieejamais kopējais daudzums kvotām, kuru kārtas numuri ir 09.4127 – 09.4128 – 09.4129 – 09.4130 – 09.4148 – 09.4112 – 09.4116 – 09.4117 – 09.4118 – 09.4119 – 09.4166.

               (6)

               Lai nodrošinātu importa licenču izdošanas procedūras pareizu pārvaldību, šai regulai būtu jāstājas spēkā tūlīt pēc tās publicēšanas,

         IR PIEŅĒMUSI ŠO REGULU.
   1. pants
   1.   Par rīsu importa licenču pieteikumiem, kuri iesniegti 2012. gada jūlija pirmajās 10 darbdienās un attiecas uz Īstenošanas regulā (ES) Nr. 1273/2011 minētajām kvotām ar kārtas numuru 09.4154 – 09.4166, izdod licences, pieprasītajam daudzumam piemērojot šīs regulas pielikumā noteikto piešķīruma koeficientu.
   2.   Šīs regulas pielikumā ir noteikts kopējais daudzums, kas attiecībā uz Īstenošanas regulā (ES) Nr. 1273/2011 paredzētajām kvotām ar kārtas numuru 09.4127 – 09.4128 – 09.4129 – 09.4130 – 09.4148 – 09.4112 – 09.4116 – 09.4117 – 09.4118 – 09.4119 – 09.4166 ir pieejams nākamajā apakšperiodā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 26. jūlijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 238, 1.9.2006., 13. lpp.

      (3)  OV L 325, 8.12.2011., 6. lpp.

      PIELIKUMS

         2012. gada jūlija apakšperiodā piešķiramie daudzumi un nākamajā apakšperiodā pieejamie daudzumi saskaņā ar Īstenošanas regulu (ES) Nr. 1273/2011

                  a)

                  Īstenošanas regulas (ES) Nr. 1273/2011 1. panta 1. punkta a) apakšpunktā paredzētā kvota pilnīgi vai daļēji slīpētiem rīsiem ar KN kodu 1006 30

                              Izcelsme

                              Kārtas numurs

                              Piešķīruma koeficients 2012. gada jūlija apakšperiodā

                              2012. gada septembra apakšperiodā pieejamais kopējais daudzums (kg)

                              Amerikas Savienotās Valstis

                              09.4127

                              — (1)

                              12 327 801

                              Taizeme

                              09.4128

                              — (1)

                              1 716 114

                              Austrālija

                              09.4129

                              — (1)

                              811 500

                              Citas valstis

                              09.4130

                              — (2)

                              227

                  b)

                  Īstenošanas regulas (ES) Nr. 1273/2011 1. panta 1. punkta b) apakšpunktā paredzētā kvota lobītiem rīsiem ar KN kodu 1006 20

                              Izcelsme

                              Kārtas numurs

                              Piešķīruma koeficients 2012. gada jūlija apakšperiodā

                              2012. gada oktobra apakšperiodā pieejamais kopējais daudzums (kg)

                              Visas valstis

                              09.4148

                              — (3)

                              1 634 000

                  c)

                  Īstenošanas regulas (ES) Nr. 1273/2011 1. panta 1. punkta c) apakšpunktā paredzētā kvota šķeltiem rīsiem ar KN kodu 1006 40 00

                              Izcelsme

                              Kārtas numurs

                              Piešķīruma koeficients 2012. gada jūlija apakšperiodā

                              Taizeme

                              09.4149

                              — (4)

                              Austrālija

                              09.4150

                              — (5)

                              Gajāna

                              09.4152

                              — (5)

                              Amerikas Savienotās Valstis

                              09.4153

                              — (5)

                              Citas valstis

                              09.4154

                              1,470237 %

                  d)

                  Īstenošanas regulas (ES) Nr. 1273/2011 1. panta 1. punkta d) apakšpunktā paredzētā kvota pilnīgi vai daļēji slīpētiem rīsiem ar KN kodu 1006 30

                              Izcelsme

                              Kārtas numurs

                              Piešķīruma koeficients 2012. gada jūlija apakšperiodā

                              2012. gada septembra apakšperiodā pieejamais kopējais daudzums (kg)

                              Taizeme

                              09.4112

                              — (6)

                              76 317

                              Amerikas Savienotās Valstis

                              09.4116

                              — (6)

                              65 072

                              Indija

                              09.4117

                              — (6)

                              7 985

                              Pakistāna

                              09.4118

                              — (6)

                              29 077

                              Citas valstis

                              09.4119

                              — (6)

                              235 183

                              Visas valstis

                              09.4166

                              0,835139 %

                              0

         (1)  Pieprasītie daudzumi ir mazāki par pieejamajiem daudzumiem vai vienādi ar tiem, tātad visi pieteikumi ir jāpieņem.

         (2)  Šajā apakšperiodā nav pieejamo daudzumu.

         (3)  Šajā apakšperiodā piešķīruma koeficientu nepiemēro, jo Komisija nav saņēmusi paziņojumus par licences pieteikumiem.

         (4)  Pieprasītie daudzumi ir mazāki par pieejamajiem daudzumiem vai vienādi ar tiem, tātad visi pieteikumi ir jāpieņem.

         (5)  Šajā apakšperiodā piešķīruma koeficientu nepiemēro, jo Komisija nav saņēmusi paziņojumus par licences pieteikumiem.

         (6)  Šajā apakšperiodā nav pieejamo daudzumu.


title: Komisijas Īstenošanas regula (ES) Nr. 199/2014 ( 2014. gada 28. februāris ) par atsevišķu preču klasifikāciju kombinētajā nomenklatūrā

text:
               4.3.2014

               LV

               Eiropas Savienības Oficiālais Vēstnesis

               L 62/6

      KOMISIJAS ĪSTENOŠANAS REGULA (ES) Nr. 199/2014
   (2014. gada 28. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 12. panta 6. punktu (2). Minētais laikposms ir trīs mēneši.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī Regula uzliek saistības kopumā un ir tieši piemērojama visās dalībvalstīs.
      Briselē, 2014. gada 28. februārī

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Izstrādājums stilizētas žirafes veidā (apmēram 36 cm garš un sver apmēram 820 g), kas sastāv no mīksta auduma ārējā apvalka ar dažādu materiālu pildījumu. Galva ir pildīta ar mīkstu tekstilmateriālu, bet ķermenī un ekstremitātēs ir brīvi iepildīta sāre un lavanda (ko nevar izņemt ārā, lai izmantotu par atsevišķu spilvenu).
                  Izstrādājumu var karsēt mikroviļņu vai parastā krāsnī, kā arī atdzesēt ledusskapī vai saldētavā, lai izmantotu par sildošu vai dzesējošu spilvenu.

                      (1) Sk. attēlu.

                  9503 00 41

                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 9503 00 un 9503 00 41 aprakstu.
                  Ņemot vērā izstrādājuma noformējumu un izpildījumu, tas galvenokārt paredzēts bērnu un pieaugušo izklaidei (skat. arī harmonizētās sistēmas vispārīgos skaidrojumus par 95. nodaļu un pozīciju 9503, D punktu). Izmantošana kādiem citiem mērķiem, kura saistīta ar tā sildošajām vai dzesējošajām īpašībām, uzskatāma par pakārtotu izklaidēšanas funkcijai. Tāpēc izstrādājums uzskatāms par pozīcijas 9503 rotaļlietu. Tāpēc to nevar klasificēt, pamatojoties uz kādu no sastāvdaļām (piemēram, pie pozīcijas 1008 sāres vai pie pozīcijas 6307 citādiem gataviem tekstilizstrādājumiem).
                  Tāpēc izstrādājums klasificējams ar KN kodu 9503 00 41 pie pildītām rotaļlietām dzīvnieka izskatā.

         (1)  Attēlam ir tikai informatīva nozīme.


title: Komisijas Īstenošanas regula (ES) 2015/168 (2015. gada 3. februāris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               4.2.2015

               LV

               Eiropas Savienības Oficiālais Vēstnesis

               L 28/42

         KOMISIJAS ĪSTENOŠANAS REGULA (ES) 2015/168
   (2015. gada 3. februāris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 3. februārī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  EG

                  344,2

                  IL

                  99,6

                  MA

                  80,2

                  SN

                  316,2

                  TR

                  119,8

                  ZZ

                  192,0

                  0707 00 05

                  TR

                  183,2

                  ZZ

                  183,2

                  0709 91 00

                  EG

                  113,1

                  ZZ

                  113,1

                  0709 93 10

                  EG

                  165,4

                  MA

                  239,0

                  TR

                  236,9

                  ZZ

                  213,8

                  0805 10 20

                  EG

                  49,2

                  IL

                  78,7

                  MA

                  57,6

                  TN

                  54,3

                  TR

                  64,2

                  ZZ

                  60,8

                  0805 20 10

                  IL

                  144,4

                  MA

                  79,6

                  ZZ

                  112,0

                  0805 20 30 , 0805 20 50 , 0805 20 70 , 0805 20 90

                  CN

                  56,6

                  EG

                  83,5

                  IL

                  133,4

                  JM

                  119,0

                  MA

                  114,2

                  TR

                  85,4

                  ZZ

                  98,7

                  0805 50 10

                  TR

                  56,6

                  ZZ

                  56,6

                  0808 10 80

                  BR

                  63,9

                  CL

                  89,9

                  US

                  159,3

                  ZZ

                  104,4

                  0808 30 90

                  CL

                  316,1

                  US

                  130,9

                  ZA

                  86,6

                  ZZ

                  177,9

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/1784 (2016. gada 30. septembris), ar ko groza Regulu (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm

text:
               8.10.2016

               LV

               Eiropas Savienības Oficiālais Vēstnesis

               L 273/5

         KOMISIJAS ĪSTENOŠANAS REGULA (ES) 2016/1784
   (2016. gada 30. septembris),
   ar ko groza Regulu (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 91. panta pirmās daļas d) apakšpunktu un otro daļu,
   tā kā:

               (1)

               Komisijas Regulā (EEK) Nr. 2568/91 (2) ir noteiktas olīveļļas un olīvu izspaidu eļļas fizikālās, ķīmiskās un organoleptiskās īpašības, kā arī šādu īpašību novērtēšanas metodes. Šīs metodes tiek regulāri atjauninātas, pamatojoties uz ķīmijas ekspertu viedokli un saskaņā ar Starptautiskās Olīvu padomes (SOP) veikto darbu.

               (2)

               Lai nodrošinātu to, ka Savienības mērogā tiek ieviesti jaunākie starptautiskie standarti, kurus noteikusi SOP, būtu jāatjaunina peroksīda skaitļa noteikšanas metode, kas izklāstīta Regulā (EEK) Nr. 2568/91.

               (3)

               Tādēļ Regula (EEK) Nr. 2568/91 būtu attiecīgi jāgroza.

               (4)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 2568/91 III pielikumu aizstāj ar šīs regulas pielikuma tekstu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula ir saistoša kopumā un tieši piemērojama visās dalībvalstīs.
      Briselē, 2016. gada 30. septembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  Komisijas 1991. gada 11. jūlija Regula (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm (OV L 248, 5.9.1991., 1. lpp.).

      PIELIKUMS

            “III PIELIKUMS

               PEROKSĪDA SKAITĻA NOTEIKŠANA

            1.   Darbības joma

            Šajā pielikumā ir aprakstīta metode peroksīda skaitļa noteikšanai dzīvnieku un augu eļļām un taukiem.
            2.   Definīcija

            Peroksīda skaitlis, kas izteikts aktīvā skābekļa miliekvivalentos uz kilogramu, ir to vielu daudzums paraugā, kuras oksidē kālija jodīdu aprakstītajos eksperimenta apstākļos.
            3.   Princips

            Analīzes parauga apstrāde ar kālija jodīda šķīdumu etiķskābes un hloroforma šķīdumā. Atbrīvotā joda titrēšana ar standartizētu nātrija tiosulfāta šķīdumu.
            4.   Aparatūra

            Visam aprīkojumam jābūt brīvam no reducējošām vai oksidējošām vielām.

                  Piezīme 1.

               Slīpētās virsmas nav jāeļļo.

                        4.1.

                        3 ml stikla svēršanas laiviņa.

                        4.2.

                        Aptuveni 250 ml kolbas ar pieslīpētiem kakliem un aizbāžņiem, iepriekš izžāvētas un piepildītas ar tīru, sausu inertu gāzi (slāpekli vai, labāk, oglekļa dioksīdu).

                        4.3.

                        5 ml, 10 ml vai 25 ml birete, graduēta vismaz ik pa 0,05 ml, vēlams ar automātisko nulles korekciju vai līdzvērtīga automātiskā birete.

                        4.4.

                        Analītiskie svari.

                  5.   Reaģenti

                        5.1.

                        Hloroforms, kam ir analītiska reaktīva kvalitāte, atbrīvots no skābekļa, burbuļojot tam cauri tīras, sausas inertas gāzes straumīti.

                        5.2.

                        Ledus etiķskābe, kam ir analītiska reaktīva kvalitāte, atbrīvota no skābekļa, burbuļojot tai cauri tīras, sausas inertas gāzes straumīti.

                        5.3.

                        Kālija jodīda piesātināts ūdens šķīdums, nesen pagatavots, kas nesatur jodu un jodātus. Aptuveni 14 g kālija jodīda izšķīdina apmēram 10 ml ūdens istabas temperatūrā.

                        5.4.

                        Nātrija tiosulfāta 0,01 mol/l (ekvivalents 0,01 n) precīzi standartizēts ūdens šķīdums, kas standartizēts īsi pirms lietošanas.
                        Katru dienu īsi pirms lietošanas no 0,1 mol/l nātrija tiosulfāta standartšķīduma sagatavo 0,01 mol/l nātrija tiosulfāta šķīdumu vai precīzi nosaka tā molāro koncentrāciju. Pieredze liecina, ka stabilitāte ir ierobežota un ir atkarīga no pH un brīvā oglekļa dioksīda satura. Atšķaidīšanai jāizmanto tikai svaigi novārīts ūdens, kas, iespējams, attīrīts ar slāpekli.
                        Lai noteiktu precīzu nātrija tiosulfāta šķīduma molāro koncentrāciju, ieteicams izmantot šādu procedūru:
                        Ar precizitāti līdz tuvākajam 0,001 g mērkolbā (250 ml vai 500 ml) nosver 0,27 g līdz 0,33 g kālija jodāta (mKIO3) un atšķaida līdz atzīmei ar tikko uzvārītu ūdeni (V2), kas atdzesēts līdz istabas temperatūrai. Izmantojot pipeti, 5 ml vai 10 ml šā kālija jodāta šķīduma (V1) iepilina 250 ml Erlenmeijera kolbā. Pievieno 60 ml svaigi novārīta ūdens, 5 ml 4 mol/l sālsskābes un 25 mg līdz 50 mg kālija jodīda vai 0,5 ml piesātināta kālija jodīda šķīduma. Lai noteiktu precīzu nātrija tiosulfāta šķīduma molāro koncentrāciju, šo šķīdumu titrē ar nātrija tiosulfāta šķīdumu (V3).

                        kur:

                                    mKIO3

                                    –

                                    kālija jodāta masa gramos;

                                    V1

                                    –

                                    kālija jodāta šķīduma tilpums mililitros (5 ml vai 10 ml);

                                    V2

                                    –

                                    kālija jodāta šķīduma kopējais tilpums mililitros (250 ml vai 500 ml);

                                    V3

                                    –

                                    nātrija tiosulfāta šķīduma tilpums mililitros;

                                    wKIO3

                                    –

                                    kālija jodāta tīrība gramos;

                                    MKIO3

                                    –

                                    kālija jodāta molekulmasa gramos (214 g/mol);

                                    T

                                    –

                                    nātrija tiosulfāta šķīduma precīzā molārā koncentrācija (mol/l).

                        5.5.

                        Cietes šķīdums, 10 g/l ūdens dispersija, nesen pagatavota no dabiskās šķīstošās cietes. Var izmantot arī līdzvērtīgu reaktīvu.

                  6.   Paraugs

            Jārūpējas par to, lai paraugu paņemtu un glabātu tumsā, turētu aukstumā un pilnīgi piepildītos stikla traukos, kas ir hermētiski noslēgti ar pieslīpētiem stikla vai korķa aizbāžņiem.
            7.   Procedūra

            Analīze jāizdara izkliedētā dienasgaismā vai mākslīgā apgaismojumā. Analizējamo paraugu ar precizitāti līdz tuvākajam 0,001 g iesver svēršanas laiviņā (4.1. punkts) vai, ja tādas nav, kolbā (4.2. punkts) saskaņā ar šādu tabulu atbilstīgi sagaidāmajam peroksīda skaitlim:

                        Sagaidāmais peroksīda skaitlis
                        (mekv.)

                        Analizējamā parauga masa
                        (g)

                        0 līdz 12

                        5,0 līdz 2,0

                        12 līdz 20

                        2,0 līdz 1,2

                        20 līdz 30

                        1,2 līdz 0,8

                        30 līdz 50

                        0,8 līdz 0,5

                        50 līdz 90

                        0,5 līdz 0,3

                  Atver kolbu (4.2. punkts), un tajā ieliek stikla svēršanas laiviņu ar analīzes paraugu. Pievieno 10 ml hloroforma (5.1. punkts). Strauji maisot, analīzes paraugu izšķīdina. Pievieno 15 ml etiķskābes (5.2. punkts), pēc tam pievieno 1 ml kālija jodīda šķīduma (5.3. punkts). Nekavējoties aizkorķē, vienu minūti krata un atstāj tieši piecas minūtes tumšā vietā 15–25 °C temperatūrā.
            Pievieno aptuveni 75 ml destilēta ūdens. Enerģiski kratot, izdalījušos jodu titrē ar nātrija tiosulfāta šķīdumu (5.4. punkts), par indikatoru izmantojot cietes šķīdumu (5.5. punkts).
            Vienam analizējamam paraugam izdara divas noteikšanas.
            Vienlaikus izdara tukšo mēģinājumu. Ja tukšā mēģinājuma rezultāts pārsniedz 0,05 ml 0,01 N nātrija tiosulfāta šķīduma (5.4. punkts), tad netīros reaktīvus nomaina.
            8.   Rezultātu izteikšana

            Peroksīda skaitli (PV), izteiktu aktīvā skābekļa miliekvivalentos kilogramā, aprēķina pēc formulas:

            kur:

                        V

                        –

                        standartizēta nātrija tiosulfāta šķīduma (5.4. punkts) ml skaits, kas izlietoti analīzē, kas ir koriģēts, lai ņemtu vērā tukšo mēģinājumu;

                        T

                        –

                        lietotā nātrija tiosulfāta šķīduma (5.4. punkts) precīzā molārā koncentrācija;

                        m

                        –

                        analīzes parauga masa gramos.

                  Rezultāts ir divu izdarīto noteikšanu aritmētiskais vidējais.
            Rezultātu nosaka līdz līdz vienai zīmei aiz komata.”


title: Komisijas Īstenošanas regula (ES) 2017/1375 (2017. gada 25. jūlijs), ar kuru groza Īstenošanas regulu (ES) Nr. 1191/2014, ar ko nosaka formātu un veidu, kādā jāiesniedz ziņojumi, kas minēti Eiropas Parlamenta un Padomes Regulas (ES) Nr. 517/2014 par fluorētām siltumnīcefekta gāzēm 19. pantā

text:
                  26.7.2017

                  LV

                  Eiropas Savienības Oficiālais Vēstnesis

                  L 194/4

            KOMISIJAS ĪSTENOŠANAS REGULA (ES) 2017/1375
      (2017. gada 25. jūlijs),
      ar kuru groza Īstenošanas regulu (ES) Nr. 1191/2014, ar ko nosaka formātu un veidu, kādā jāiesniedz ziņojumi, kas minēti Eiropas Parlamenta un Padomes Regulas (ES) Nr. 517/2014 par fluorētām siltumnīcefekta gāzēm 19. pantā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006 (1), un jo īpaši tās 19. panta 7. punktu,
      tā kā:

                  (1)

                  Komisijas Īstenošanas regulā (ES) Nr. 1191/2014 (2) ir noteikts veids, kādā konkrētu fluorēto siltumnīcefekta gāzu ražotāji, importētāji un eksportētāji vai uzņēmumi, kas šādas gāzes iznīcina, ziņo informāciju saskaņā ar Regulas (ES) Nr. 517/2014 19. pantu, ja šādas gāzes izmanto par izejvielām vai ja šādas gāzes saturošus ražojumus vai iekārtas laiž tirgū.

                  (2)

                  Lai varētu sekmīgi uzraudzīt to, kā tiek pildīti Regulas (ES) Nr. 517/2014 19. pantā noteiktie ziņošanas pienākumi, uzņēmumiem pirms relevantu darbību veikšanas būtu jāreģistrē Īstenošanas regulas (ES) Nr. 1191/2014 1. pantā minētā elektroniskā ziņošanas rīka izmantošana. Tas dalībvalsts kompetentajām iestādēm dotu iespēju importa, eksporta vai citas relevantas darbības veikšanas brīdī pārbaudīt, vai uzņēmumam būtu piemērojama atbilstības verifikācija, par pamatu izmantojot tā ziņojumu saskaņā ar Regulas (ES) Nr. 517/2014 19. pantu.

                  (3)

                  Īstenošanas regulas (ES) Nr. 1191/2014 pielikums būtu jāgroza attiecībā uz tādas informācijas struktūru, kas sniedzama par dažām fluorogļūdeņražu (HFC) pazīmēm, lai to saskaņotu ar ziņošanas formātu, ko izmanto Vīnes Konvencijai par ozona slāņa aizsardzību pievienotā Monreālas protokola par ozona slāni noārdošām vielām (3) (Monreālas protokols) puses. Tas Savienībai ļautu izpildīt Monreālas protokolā noteiktos ziņošanas pienākumus. Tā paša iemesla dēļ no 2020. gada būtu jāsāk sniegt ziņas par eksporta galamērķi un importa izcelsmi; šāds termiņš dotu pietiekami daudz laika elektroniskā ziņošanas rīka pielāgošanai.

                  (4)

                  2. sadaļā būtu jāpievieno papildu diferenciācija un piezīmes, tādējādi atspoguļojot pirmajos divos ziņošanas ciklos iedibināto ziņošanas praksi, kā arī 12. sadaļā būtu jāprecizē apraksts, lai ziņas sniedzošie uzņēmumi to vairs neinterpretētu nepareizi.

                  (5)

                  Ar Komisijas Īstenošanas regulu (ES) 2016/879 (4) izveidoja elektronisko reģistru attiecībā uz fluorogļūdeņražu laišanai tirgū piemērojamajām kvotām, kurā reģistrē visus relevantos datus, kas attiecas uz Regulas (ES) Nr. 517/2014 18. panta 2. punktā minētajiem pilnvarojumiem. Tādējādi attiecīgais ziņošanas formāts, kas noteikts Īstenošanas regulas (ES) Nr. 1191/2014 pielikuma 13. sadaļā, vairs nav vajadzīgs un šī sadaļa būtu jāsvītro.

                  (6)

                  Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (ES) Nr. 517/2014 24. panta 1. punktu,

            IR PIEŅĒMUSI ŠO REGULU.
      1. pants
      Īstenošanas regulu (ES) Nr. 1191/2014 groza šādi:

                  1)

                  regulas 1. pantu aizstāj ar šādu:
                  “1. pants
                  1.   Ziņojumus, kas jāiesniedz saskaņā ar Regulas (ES) Nr. 517/2014 19. pantu, iesniedz elektroniski, izmantojot ziņošanas rīku, kura pamatā ir šīs regulas pielikumā noteiktais formāts un kurš šādam mērķim ir pieejams Komisijas tīmekļa vietnē.
                  2.   Pirms uzņēmums veic darbības, par ko jāziņo saskaņā ar Regulas (ES) Nr. 517/2014 19. pantu, tas elektroniskā ziņošanas rīka izmantošanai reģistrējas Komisijas tīmekļa vietnē.”;

                  2)

                  regulas pielikumu groza saskaņā ar šīs regulas pielikumu.

            2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 25. jūlijā

               Komisijas vārdā –

               priekšsēdētājs

            Jean-Claude JUNCKER

         (1)  OV L 150, 20.5.2014., 195. lpp.

         (2)  Komisijas 2014. gada 30. oktobra Īstenošanas regula (ES) Nr. 1191/2014, ar ko nosaka formātu un veidu, kādā jāiesniedz ziņojumi, kas minēti Eiropas Parlamenta un Padomes Regulas (ES) Nr. 517/2014 par fluorētām siltumnīcefekta gāzēm 19. pantā (OV L 318, 5.11.2014., 5. lpp.).

         (3)  Padomes 1988. gada 14. oktobra Lēmums 88/540/EEK par Vīnes Konvenciju ozona slāņa aizsardzībai un Monreālas Protokolu par vielām, kas noārda ozona slāni (OV L 297, 31.10.1988., 8. lpp.).

         (4)  Komisijas 2016. gada 2. jūnija Īstenošanas regula (ES) 2016/879, ar ko atbilstīgi Eiropas Parlamenta un Padomes Regulai (ES) Nr. 517/2014 nosaka sīkus noteikumus par atbilstības deklarāciju, kuru sagatavo, kad tirgū laiž ar fluorogļūdeņražiem uzpildītas dzesēšanas, gaisa kondicionēšanas un siltumsūkņu iekārtas, un par šādas deklarācijas verificēšanu, ko veic neatkarīgs revidents (OV L 146, 3.6.2016., 1. lpp.).

         PIELIKUMS
         Īstenošanas regulas (ES) Nr. 1191/2014 pielikumu groza šādi:

                     1)

                     tabulu 1. sadaļā aizstāj ar šādu:

                                    “SNIEDZAMĀ INFORMĀCIJA

                                    PIEZĪMES

                                 1A

                                 Savienībā objektos saražotās produkcijas kopējais daudzums

                                 1B

                                             —

                                             Savienībā objektos saražotās produkcijas daudzums, ko veido rekuperēti blakusprodukti vai nevēlami produkti, ja minētie blakusprodukti vai produkti uzņēmumos pirms laišanas tirgū ir iznīcināti

                                 Ražotāji, kuri veic iznīcināšanu, ziņas par kopējo iznīcināto daudzumu sniedz ziņojuma 8. sadaļā

                                 1C

                                             —

                                             Savienībā objektos saražotās produkcijas daudzums, ko veido rekuperēti blakusprodukti vai nevēlami produkti, ja minētie blakusprodukti vai produkti ir nodoti citiem uzņēmumiem iznīcināšanai un nav iepriekš laisti tirgū

                                 Norāda uzņēmumu, kurš veic iznīcināšanu

                                 1C_a

                                 To fluorogļūdeņražu daudzums, kas saražoti izmantošanai par izejvielām Savienībā

                                 1C_b

                                 To fluorogļūdeņražu daudzums, kas saražoti tādiem lietojumiem Savienībā, attiecībā uz kuriem saskaņā ar Monreālas protokolu piešķirts atbrīvojums

                                 Norāda lietojuma veidu, attiecībā uz kuru piešķirts atbrīvojums

                                    AUTOMĀTISKI APRĒĶINĀTIE DAUDZUMI

                                 1D

                                 Iznīcinātās pašu produkcijas kopējais daudzums, kas iepriekš nav laists tirgū

                                 1D = 1B + 1C

                                 1E

                                 Pārdošanai pieejamā produkcija

                                 1E = 1A – 1D”;

                     2)

                     2. sadaļu groza šādi:

                                 a)

                                 otrajā daļā pievieno šādu teikumu:
                                 “Ziņojot par darbībām 2019. gadā, pirmo reizi ziņas par fluorogļūdeņražu daudzumiem sniedz atsevišķi par katru izcelsmes valsti, ja vien tālāk dotajā tabulā nav noteikts citādi.”;

                                 b)

                                 tabulu aizstāj ar šādu:

                                                “SNIEDZAMĀ INFORMĀCIJA

                                                PIEZĪMES

                                             2A

                                             Savienībā importētais daudzums

                                             2B

                                             Daudzums, ko Savienībā importējis ziņas sniedzošais uzņēmums, kas nav laists brīvā apgrozībā un ko ziņas sniedzošais uzņēmums reeksportējis ražojumu vai iekārtu sastāvā

                                             Nav nepieciešams sniegt ziņas par fluorogļūdeņražiem pēc to izcelsmes valsts.
                                             Lieltilpumu gāzes, kas ievestas pārstrādei, iepildītas ražojumos vai iekārtās un pēc tam reeksportētas.
                                             Ja reeksports ražojumu vai iekārtu sastāvā (2B sadaļa) nenotiek tajā pašā kalendārajā gadā, kurā noticis imports, 2B sadaļā ziņotie daudzumi var ietvert to 1. janvāra krājumu reeksportu ražojumu vai iekārtu sastāvā, kas nav laisti Savienības tirgū, kā ziņots 4C sadaļā
                                             Ziņas par lieltilpumu gāzu eksportu sniedz tikai 3. sadaļā

                                             2C

                                             Izmantoto, pārstrādāto vai reģenerēto fluorogļūdeņražu daudzums

                                             2D

                                             Izmantošanai par izejvielām importēto pirmreizējo fluorogļūdeņražu daudzums

                                             2E

                                             To pirmreizējo fluorogļūdeņražu daudzums, kas importēti lietojumiem, attiecībā uz kuriem saskaņā ar Monreālas protokolu piešķirts atbrīvojums

                                             Norāda lietojuma veidu, attiecībā uz kuru piešķirts atbrīvojums”;

                     3)

                     3. sadaļu groza šādi:

                                 a)

                                 otrajā daļā pievieno šādu teikumu:
                                 “Ziņojot par darbībām 2019. gadā, pirmo reizi ziņas par fluorogļūdeņražu daudzumiem sniedz atsevišķi par katru galamērķa valsti, ja vien tālāk dotajā tabulā nav noteikts citādi.”;

                                 b)

                                 tabulu aizstāj ar šādu:

                                                “SNIEDZAMĀ INFORMĀCIJA

                                                PIEZĪMES

                                             3A

                                             Kopējais daudzums, kas eksportēts no Savienības

                                             3B

                                             Eksportētais pašu produkcijas vai importa daudzums

                                             Ziņas nav jāsniedz sadalījumā pa galamērķa valstīm

                                                AUTOMĀTISKI APRĒĶINĀTIE DAUDZUMI

                                             3C

                                             Eksportētais daudzums, kas iegādāts no citiem uzņēmumiem Savienībā

                                             3C = 3A – 3B

                                                SNIEDZAMĀ INFORMĀCIJA

                                             3D

                                             Daudzums, kas eksportēts pārstrādei

                                             Ziņas nav jāsniedz sadalījumā pa galamērķa valstīm

                                             3E

                                             Daudzums, kas eksportēts reģenerācijai

                                             Ziņas nav jāsniedz sadalījumā pa galamērķa valstīm

                                             3F

                                             Daudzums, kas eksportēts iznīcināšanai

                                             Ziņas nav jāsniedz sadalījumā pa galamērķa valstīm

                                             3G

                                             Eksportēto izmantoto, pārstrādāto vai reģenerēto fluorogļūdeņražu daudzums

                                             3H

                                             Izmantošanai par izejvielām eksportēto pirmreizējo fluorogļūdeņražu daudzums

                                             3I

                                             To pirmreizējo fluorogļūdeņražu daudzums, kas eksportēti lietojumiem, attiecībā uz kuriem saskaņā ar Monreālas protokolu piešķirts atbrīvojums

                                             Norāda lietojuma veidu, attiecībā uz kuru piešķirts atbrīvojums”;

                     4)

                     4. sadaļā tabulas 4M rindu aizstāj ar šādu:

                                 “4M

                                 Kopējais daudzums, kas fiziski laists tirgū

                                 4M = 1E + 2A – 2B – 3B + 4C – 4H”;

                     5)

                     tabulu 12. sadaļā aizstāj ar šādu:

                                    “SNIEDZAMĀ INFORMĀCIJA

                                    PIEZĪMES

                                 12A

                                 To fluorogļūdeņražu daudzums, ar ko uzpildītas importētās iekārtas, kuras muita laidusi brīvā apgrozībā Savienībā un kuru uzpildei fluorogļūdeņraži iepriekš eksportēti no Savienības, un uz ko attiecās fluorogļūdeņražu kvotas ierobežojumi laišanai Savienības tirgū

                                 Norāda fluorogļūdeņražu eksportētājuzņēmumu(-us) un eksporta gadu(-us)
                                 Norāda uzņēmumu(-us), kas fluorogļūdeņražus laidis(-uši) Savienības tirgū pirmo reizi, un gadu(-us), kad šī laišana tirgū notikusi.”;

                     6)

                     13. sadaļu svītro.


title: Komisijas Īstenošanas regula (ES) Nr. 601/2011 ( 2011. gada 21. jūnijs ), ar ko groza ar Regulu (ES) Nr. 867/2010 2010./11. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem

text:
               22.6.2011

               LV

               Eiropas Savienības Oficiālais Vēstnesis

               L 162/12

         KOMISIJAS ĪSTENOŠANAS REGULA (ES) Nr. 601/2011
   (2011. gada 21. jūnijs),
   ar ko groza ar Regulu (ES) Nr. 867/2010 2010./11. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 30. jūnija Regulu (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2), un jo īpaši tās 36. panta 2. punkta otrās daļas otro teikumu,
   tā kā:

               (1)

               Reprezentatīvās cenas un papildu ievedmuitas nodokļi, kas 2010./11. tirdzniecības gadā piemērojami baltajam cukuram, jēlcukuram un dažu veidu sīrupam, tika noteikti ar Komisijas Regulu (ES) Nr. 867/2010 (3). Šajās cenās un nodokļos jaunākie grozījumi izdarīti ar Komisijas Īstenošanas regulu (ES) Nr. 587/2011 (4).

               (2)

               Saskaņā ar datiem, kas patlaban ir Komisijas rīcībā, minētās summas ir jāgroza atbilstīgi Regulā (EK) Nr. 951/2006 paredzētajiem noteikumiem un kārtībai,

         IR PIEŅĒMUSI ŠO REGULU.
   1. pants
   Ar Regulu (EK) Nr. 951/2006 2010./11. tirdzniecības gadam noteiktās reprezentatīvās cenas un papildu ievedmuitas nodokļi, kas piemērojami Regulas (ES) Nr. 867/2010 36. pantā minētajiem produktiem, tiek grozīti un ir sniegti šīs regulas pielikumā.
   2. pants
   Šī regula stājas spēkā 2011. gada 22. jūnijā.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 21. jūnijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 178, 1.7.2006., 24. lpp.

      (3)  OV L 259, 1.10.2010., 3. lpp.

      (4)  OV L 160, 18.6.2011., 82. lpp.

      PIELIKUMS

         Grozītās reprezentatīvās cenas un papildu ievedmuitas nodokļi, kas no 2011. gada 22. jūnija piemērojami baltajam cukuram, jēlcukuram un produktiem ar KN kodu 1702 90 95

                  (EUR)

                  KN kods

                  Reprezentatīvā cena par attiecīgā produkta 100 tīrsvara kilogramiem

                  Papildu ievedmuitas nodoklis par attiecīgā produkta 100 tīrsvara kilogramiem

                  1701 11 10 (1)

                  49,62

                  0,00

                  1701 11 90 (1)

                  49,62

                  0,02

                  1701 12 10 (1)

                  49,62

                  0,00

                  1701 12 90 (1)

                  49,62

                  0,00

                  1701 91 00 (2)

                  51,93

                  1,89

                  1701 99 10 (2)

                  51,93

                  0,00

                  1701 99 90 (2)

                  51,93

                  0,00

                  1702 90 95 (3)

                  0,52

                  0,21

         (1)  Standarta kvalitātei, kas noteikta Padomes Regulas (EK) Nr. 1234/2007 IV pielikuma III punktā.

         (2)  Standarta kvalitātei, kas noteikta Padomes Regulas (EK) Nr. 1234/2007 IV pielikuma II punktā.

         (3)  Aprēķins uz 1 % saharozes satura.


title: Komisijas Īstenošanas regula (ES) Nr. 1358/2014 ( 2014. gada 18. decembris ), ar kuru groza Regulu (EK) Nr. 889/2008, ar ko paredz sīki izstrādātus noteikumus, lai īstenotu Padomes Regulu (EK) Nr. 834/2007 attiecībā uz bioloģiskās akvakultūras dzīvnieku izcelsmi, akvakultūras dzīvnieku turēšanas praksi, bioloģiskās akvakultūras dzīvnieku barību un produktiem un vielām, kuras atļauts izmantot bioloģiskajā akvakultūrā  Dokuments attiecas uz EEZ

text:
               19.12.2014

               LV

               Eiropas Savienības Oficiālais Vēstnesis

               L 365/97

         KOMISIJAS ĪSTENOŠANAS REGULA (ES) Nr. 1358/2014
   (2014. gada 18. decembris),
   ar kuru groza Regulu (EK) Nr. 889/2008, ar ko paredz sīki izstrādātus noteikumus, lai īstenotu Padomes Regulu (EK) Nr. 834/2007 attiecībā uz bioloģiskās akvakultūras dzīvnieku izcelsmi, akvakultūras dzīvnieku turēšanas praksi, bioloģiskās akvakultūras dzīvnieku barību un produktiem un vielām, kuras atļauts izmantot bioloģiskajā akvakultūrā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (1) un jo īpaši tās 13. panta 3. punktu, 15. panta 2. punktu un 16. panta 1. punktu,
   tā kā:

               (1)

               Regulā (EK) Nr. 834/2007 ir noteiktas jūras aļģu un akvakultūras dzīvnieku bioloģiskās ražošanas pamatprasības. Sīki izstrādāti noteikumi par minēto prasību īstenošanu ir paredzēti Komisijas Regulā (EK) Nr. 889/2008 (2).

               (2)

               Laikposmā no 2012. gada novembra līdz 2013. gada aprīlim dažas dalībvalstis lūdza pārskatīt noteikumus par produktiem, vielām, barības avotiem un paņēmieniem, ko atļauts izmantot bioloģiskajā ražošanā akvakultūras jomā. Minētie lūgumi ir izvērtēti ekspertu grupā tehnisku padomu sniegšanai par bioloģisko ražošanu (EGTOP), kas izveidota ar Komisijas Lēmumu 2009/427/EK (3). Ņemot vērā EGTOP atzinumu, Komisija saskata vajadzību atjaunināt un konsolidēt spēkā esošos noteikumus par jūras aļģu un akvakultūras dzīvnieku bioloģiskās ražošanas prasību īstenošanu.

               (3)

               Saskaņā ar Regulas (EK) Nr. 834/2007 15. panta 1. punkta a) apakšpunkta ii) punktu, ja nav pieejami tādi jauni dzīvnieki, kuru izcelsme ir bioloģiski vaislinieki un bioloģiskas saimniecības, saskaņā ar īpašiem nosacījumiem saimniecībā drīkst ievest ārpus bioloģiskām saimniecībām audzētus dzīvniekus. Regulā (EK) Nr. 889/2008 ir noteikti konkrēti ierobežojumi attiecībā uz savvaļā notvertiem akvakultūras dzīvniekiem, tai skaitā par akvakultūras dzīvnieku mazuļu vākšanu savvaļā. Dažas tradicionālās ekstensīvas zivaudzēšanas prakses mitrājos, piemēram, iesāļūdens tilpēs, plūdmaiņu apgabalos un piekrastes lagūnās, ko no jūras atdala sanesu zemes strēle vai sēklis, pastāv jau gadsimtiem ilgi un ir vērtīgas kultūras mantojuma, bioloģiskās daudzveidības saglabāšanas un vietējo kopienu saimniecisko perspektīvu ziņā. Noteiktos apstākļos šīs prakses neietekmē attiecīgo sugu krājumu stāvokli.

               (4)

               Tāpēc tirgus izmēra akvakultūras dzīvnieku ražošanai paredzētu mazuļu ievākšana savvaļā, ja to veic atbilstoši šīm tradicionālajām akvakultūras praksēm, tiek uzskatīta par saskanīgu ar bioloģiskās akvakultūras ražošanas mērķiem, kritērijiem un principiem ar nosacījumu, ka attiecīgo sugu ilgtspējīgas izmantošanas labad ir ieviesti pārvaldības pasākumi, kurus apstiprinājusi kompetentā iestāde, kas atbild par attiecīgo zivju krājumu pārvaldību, un ka ielaiduma atjaunošana ir saskaņā ar šiem pasākumiem, un ka zivis baro tikai ar tādu barību, kas ir dabīgi pieejama konkrētajā vidē.

               (5)

                  EGTOP pauda bažas, ka barība no patlaban atļautajiem avotiem un piedevas, kuras atļauts izmantot bioloģiskajā akvakultūrā, nepietiekamā mērā apmierina plēsīgo zivju sugu uztura vajadzības. Saskaņā ar Regulas (EK) Nr. 834/2007 15. panta 1. punkta d) apakšpunkta i) punktu dzīvnieki jāēdina ar barību, kas atbilst dzīvnieku ēdināšanas prasībām dažādās dzīvnieku attīstības stadijās. Tāpēc plēsīgo bioloģiskās akvakultūras dzīvnieku barošanā par barības avotu būtu jāatļauj izmantot nesadalītas zivis. Tomēr tas nedrīkstētu radīt papildu noslodzi apdraudētajiem vai pārzvejotajiem krājumiem. Tāpēc plēsīgo bioloģiskās akvakultūras dzīvnieku barošanā par barības avotu būtu jāizmanto tikai tādi zvejas produkti, kurus trešā persona sertificējusi kā iegūtus ilgtspējīgā veidā. Šajā sakarībā ir svarīgi, lai izmantotā ilgtspējas sertificēšanas shēma būtu uzticama un nostiprinātu patērētājos pārliecību par bioloģiskās akvakultūras produkta vispārējo ilgtspējīgumu. Tādēļ kompetentajām iestādēm būtu jāprecizē, kuras sertifikācijas shēmas tās uzskata par tādām, kas, ņemot vērā Eiropas Parlamenta un Padomes Regulā (ES) Nr. 1380/2013 (4) noteiktos ilgtspējīgas zivsaimniecības principus, atbilstoši pierāda to zvejniecības produktu ilgtspējīgumu, kurus izmanto kā barību bioloģiskajā akvakultūrā. Novērtējot sertifikācijas shēmu piemērotību, var atsaukties uz FAO 2009. gada vadlīnijām par jūras zvejniecībās iegūtu zivju un zvejas produktu ekomarķēšanu (5).

               (6)

                  EGTOP uzsvēra arī vajadzību gādāt par pietiekamu histidīna saturu lašveidīgo zivju barībā, lai attiecībā uz šīm sugām nodrošinātu augstu dzīvnieku veselības un labturības līmeni. Tā kā jūras izejvielās histidīna saturs ievērojami atšķiras atkarībā no sugas un sezonas, kā arī no audzēšanas, apstrādes un uzglabāšanas apstākļiem, būtu jāatļauj fermentējot iegūta histidīna izmantošana, šādi nodrošinot lašveidīgo zivju uztura vajadzību apmierināšanu.

               (7)

               Zivju miltu maksimālais īpatsvars, kas patlaban atļauts garneļu barībā, nav pietiekams, lai apmierinātu garneļu uztura vajadzības, un tāpēc tas būtu jāpalielina. Saskaņā ar EGTOP ziņojuma ieteikumiem turklāt būtu jāatļauj kā piebarojumu izmantot holesterīnu, ja tas ir nepieciešams, lai pienācīgi apmierinātu dzīvnieku uztura vajadzības. Šādam mērķim būtu jāizmanto bioloģiski ražots holesterīns, ja tāds ir pieejams. Ja bioloģiski ražots holesterīns nav pieejams, drīkst izmantot no vilnas, gliemjiem un vēžveidīgajiem vai citiem avotiem iegūtu holesterīnu.

               (8)

               Atbrīvojums, kas paredzēts 25.k panta 2. punktā, zaudē spēku 2014. gada 31. decembrī; minētais punkts tāpēc būtu jāsvītro.

               (9)

               Lai nodrošinātu atbilstību Regulas (EK) Nr. 834/2007 15. panta 1. punkta a) apakšpunktam saistībā ar tādu jaunu dzīvnieku audzēšanu, kuru izcelsme ir bioloģiskie vaislinieki un bioloģiskās saimniecības, tiek uzskatīts par vajadzīgu – turklāt tas ir saskaņā ar EGTOP ziņojumu – paredzēt īpašus noteikumus par planktona izmantošanu bioloģiskās akvakultūras dzīvnieku mazuļu barībā. Planktons ir nepieciešams mazuļu audzēšanai, un to neiegūst bioloģiskajā ražošanā.

               (10)

               Turklāt EGTOP ieteica atjaunināt to vielu sarakstu, kuras bioloģiskajā akvakultūrā atļauts izmantot kā tīrīšanas un dezinfekcijas līdzekļus, un īpaši izskatīt iespēju izmantot dažas patlaban atļautās vielas arī dzīvnieku klātbūtnē. Būtu attiecīgi jāgroza Regulas (EK) Nr. 889/2008 VII pielikums.

               (11)

               Būtu precīzāk jādefinē Regulas (EK) Nr. 889/2008 XIIIa pielikuma darbības joma, kā noteikts 25.f panta 2. punktā, un jo īpaši attiecībā uz dzīvnieku turēšanas praksi.

               (12)

               Būtu jāpalielina maksimālais atļautais ielaiduma blīvums Arktikas palijai, tādējādi labāk apmierinot šīs sugas vajadzības. Maksimālais ielaiduma blīvums būtu jānosaka arī vēžiem. Būtu attiecīgi jāgroza Regulas (EK) Nr. 889/2008 XIIIa pielikums.

               (13)

               Tāpēc attiecīgi būtu jāgroza Regula (EK) Nr. 889/2008.

               (14)

               Šajā regulā paredzētie pasākumi ir saskaņā ar Bioloģiskās ražošanas regulatīvās komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 889/2008 groza šādi:

               1)

               regulas 25.e panta 4. punktu aizstāj ar šādu:
               “4.   Tirgus izmēra akvakultūras dzīvnieku ražošanai paredzētu akvakultūras dzīvnieku mazuļu ievākšana savvaļā ir atļauta tikai šādos gadījumos:

                           a)

                           ja, piepildot dīķus, akvakultūras dzīvnieku turēšanas sistēmas un iežogojumus, tajos dabīgā veidā iepeld zivju vai vēžveidīgo kāpuri un mazuļi;

                           b)

                           kad ievāc Eiropas zuša mazuļus, ja konkrētajā vietā ir spēkā apstiprināts zušu pārvaldības plāns un zušu mākslīga pavairošana joprojām ir neatrisināta problēma;

                           c)

                           izņemot Eiropas zuti – ja savvaļas zivju mazuļus ievāc, lai tirgus izmēra akvakultūras dzīvniekus ražotu tradicionālās ekstensīvās akvakultūras saimniecībās, kuras atrodas mitrājos, piemēram, iesāļūdens tilpēs, plūdmaiņu apgabalos un piekrastes lagūnās, ko no jūras atdala ūdens sanesta zemes strēle vai arī sēklis, ar nosacījumu, ka:

                                       i)

                                       ielaiduma atjaunošana ir saskaņā ar pārvaldības pasākumiem, kurus apstiprinājušas par attiecīgo zivju krājumu pārvaldību atbildīgās iestādes un kuru mērķis ir nodrošināt attiecīgās sugas izmantošanas ilgtspējību; un

                                       ii)

                                       zivis baro tikai ar tādu barību, kas ir dabīgi pieejama konkrētajā vidē.”

                     ;

               2)

               regulas 25.f panta 2. punktu aizstāj ar šādu:
               “2.   Ielaiduma blīvums un turēšanas prakse dažādām sugām un sugu grupām ir noteikta XIIIa pielikumā. Lai novērtētu ielaiduma blīvuma un turēšanas prakses ietekmi uz audzēto zivju labturību, uzrauga zivju stāvokli (piemēram, spuru bojājumus, citus savainojumus, augšanas ātrumu, uzvedības izpausmes un kopējo veselības stāvokli) un ūdens kvalitāti.”;

               3)

               regulas 25.k panta 1. punktam pievieno šādu e) apakšpunktu:

                           “e)

                           barības produkti iegūti no nesadalītām zivīm, kas nozvejotas zvejniecībās, kuru ilgtspējība sertificēta saskaņā ar shēmu, kuru kompetentā iestāde atzinusi saskaņā ar Eiropas Parlamenta un Padomes Regulā (ES) Nr. 1380/2013 (6) noteiktajiem principiem.

                  (6)  Eiropas Parlamenta un Padomes 2013. gada 11. decembra Regula (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).”"
						;

               4)

               svītro 25.k panta 2. punktu;

               5)

               regulas 25.k pantam pievieno šādu punktu:
               “5.   Ja 1. punktā uzskaitītajos barības avotos histidīna saturs nav pietiekams lašveidīgo zivju uztura vajadzību apmierināšanai un kataraktas profilaksei, šo zivju barības devā drīkst iekļaut fermentējot iegūtu histidīnu.”;

               6)

               regulas 25.l panta 3. punktu aizstāj ar šādu:
               “3.   Ja saskaņā ar 2. punktu papildus dabīgajai barībai izmanto piebarojumu:

                           a)

                           XIIIa pielikuma 9. iedaļā minēto pangasiju (Pangasius spp.) barības deva drīkst saturēt ne vairāk kā 10 % zivju miltu vai zivju eļļas, kas iegūta ilgtspējīgā zivsaimniecībā;

                           b)

                           XIIIa pielikuma 7. iedaļā minēto garneļu barības deva drīkst saturēt ne vairāk kā 25 % zivju miltu un 10 % zivju eļļas, kas iegūta ilgtspējīgā zivsaimniecībā. Lai vajadzīgajā mērā apmierinātu garneļu uztura vajadzības, kā piebarojumu drīkst izmantot bioloģiski ražotu holesterīnu; ja bioloģiski ražots holesterīns nav pieejams, drīkst izmantot no vilnas, gliemjiem un vēžveidīgajiem vai citiem avotiem iegūtu nebioloģisko holesterīnu.”

                     ;

               7)

               iekļauj šādu 25.la pantu:
               “25.la pants
               Īpaši noteikumi par bioloģiskās akvakultūras dzīvnieku mazuļu barību
               Bioloģiskās akvakultūras dzīvnieku mazuļu audzēšanā kāpuru stadijā kā barību drīkst izmantot parastu fitoplanktonu un zooplanktonu.”;

               8)

               regulas 25.s panta 6. punktu aizstāj ar šādu:
               “6.   Ektoparazītu bioloģiskajā kontrolē priekšroku dod tīrītājzivīm, kā arī saldūdens, jūras ūdens un nātrija hlorīda šķīdumiem.”;

               9)

               regulas VII un XIIIa pielikumu groza saskaņā ar šīs regulas pielikumu.

         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 18. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 189, 20.7.2007., 1. lpp.

      (2)  Komisijas 2008. gada 5. septembra Regula (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 250, 18.9.2008., 1. lpp.).

      (3)  Komisijas 2009. gada 3. jūnija Lēmums 2009/427/EK, ar ko izveido ekspertu grupu tehnisku padomu sniegšanai par bioloģisko ražošanu (OV L 139, 5.6.2009., 29. lpp.).

      (4)  ISBN 978-92-5-006405-5.

      (5)  Eiropas Parlamenta un Padomes 2013. gada 11. decembra Regula (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).

      PIELIKUMS

                  1.

                  Regulas (EK) Nr. 889/2008 VII pielikuma 2. punktu aizstāj ar šādu:
                  2.   Akvakultūras dzīvnieku un jūras aļģu ražošanai paredzētie tīrīšanas un dezinfekcijas līdzekļi, kas minēti 6.e panta 2. punktā, 25.s panta 2. punktā un 29.a pantā.
                  2.1.   Ievērojot attiecīgos Savienības un valsts tiesību aktu noteikumus, kā minēts Regulas (EK) Nr. 834/2007 16. panta 1. punktā, un jo īpaši Eiropas Parlamenta un Padomes Regulas (ES) Nr. 528/2012 (1) noteikumus, iekārtu un aprīkojuma tīrīšanas un dezinfekcijas līdzekļi, kas paredzēti izmantošanai akvakultūras dzīvnieku prombūtnē, drīkst saturēt šādas aktīvās vielas:

                              —

                              ozons,

                              —

                              nātrija hipohlorīts,

                              —

                              kalcija hipohlorīts,

                              —

                              kalcija hidroksīds,

                              —

                              kalcija oksīds,

                              —

                              nātrija hidroksīds,

                              —

                              spirts,

                              —

                              vara sulfāts: tikai līdz 2015. gada 31. decembrim,

                              —

                              kālija permanganāts,

                              —

                              tējas sēklu rauši, kas gatavoti no dabīgām kamēlijas sēklām (izmantojami tikai garneļu audzēšanā),

                              —

                              kālija peroksimonosulfāta un nātrija hlorīda maisījumi, no kuriem rodas hipohlorskābe.

                        2.2.   Ievērojot attiecīgos Savienības un valsts tiesību aktu noteikumus, kā minēts Regulas (EK) Nr. 834/2007 16. panta 1. punktā, un jo īpaši Regulas (ES) Nr. 528/2012 un Eiropas Parlamenta un Padomes Direktīvas 2001/82/EK (2) noteikumus, iekārtu un aprīkojuma tīrīšanas un dezinfekcijas līdzekļi, kas paredzēti izmantošanai akvakultūras dzīvnieku klātbūtnē un prombūtnē, drīkst saturēt šādas aktīvās vielas:

                              —

                              kaļķakmens (kalcija karbonāts) pH līmeņa kontrolēšanai,

                              —

                              dolomīts pH līmeņa koriģēšanai (izmantojams tikai garneļu audzēšanā),

                              —

                              nātrija hlorīds,

                              —

                              ūdeņraža peroksīds,

                              —

                              nātrija perkarbonāts,

                              —

                              organiskās skābes (etiķskābe, pienskābe, citronskābe),

                              —

                              humīnskābe,

                              —

                              peroksietiķskābes,

                              —

                              peretiķskābes un peroktānskābes,

                              —

                              jodofori (tikai klātesot akvakultūras dzīvnieku olām).

                     (1)  Eiropas Parlamenta un Padomes 2012. gada 22. maija Regula (ES) Nr. 528/2012 par biocīdu piedāvāšanu tirgū un lietošanu (OV L 167, 27.6.2012., 1. lpp.)."

                     (2)  Eiropas Parlamenta un Padomes 2001. gada 6. novembra Direktīva 2001/82/EK par Kopienas kodeksu, kas attiecas uz veterinārajām zālēm (OV L 311, 28.11.2001., 1. lpp.).”"

                  2.

                  Regulas (EK) Nr. 889/2008 XIIIa pielikumu groza šādi:

                              a)

                              pielikuma 1. iedaļas tabulā pie “Maksimālā ielaiduma blīvuma” ierakstu “Arktikas palija: 20 kg/m3” aizstāj ar “Arktikas palija: 25 kg/m3”;

                              b)

                              pēc 7. iedaļas iekļauj šādu iedaļu:
                              “7.a iedaļa

                              Vēžu bioloģiskā audzēšana:
                              Attiecīgās sugas: Astacus astacus, Pacifastacus leniusculus.

                                          Maksimālais ielaiduma blīvums

                                          Mazizmēra vēžiem (< 20 mm) 100 īpatņi uz m2; vidēja izmēra vēžiem (20–50 mm) 30 īpatņi uz m2; pieaugušiem vēžiem (> 50 mm) 10 īpatņi uz m2 ar noteikumu, ka ir pieejamas atbilstošas slēptuves.”


title: Komisijas Īstenošanas regula (ES) Nr. 411/2013 ( 2013. gada 3. maijs ), ar ko nosaka piešķīruma koeficientu, kurš jāpiemēro olīveļļas ievešanas atļauju pieteikumiem, kas iesniegti laikā no 2013. gada 29. līdz 30. aprīlim saskaņā ar Tunisijas tarifu kvotu, un ar ko aptur ievešanas atļauju izdošanu 2013. gada maijam

text:
               4.5.2013

               LV

               Eiropas Savienības Oficiālais Vēstnesis

               L 123/10

         KOMISIJAS ĪSTENOŠANAS REGULA (ES) Nr. 411/2013
   (2013. gada 3. maijs),
   ar ko nosaka piešķīruma koeficientu, kurš jāpiemēro olīveļļas ievešanas atļauju pieteikumiem, kas iesniegti laikā no 2013. gada 29. līdz 30. aprīlim saskaņā ar Tunisijas tarifu kvotu, un ar ko aptur ievešanas atļauju izdošanu 2013. gada maijam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
   tā kā:

               (1)

               Ar 1. protokola (3) 3. panta 1. un 2. punktu Eiropas un Vidusjūras valstu nolīgumā par asociācijas izveidošanu starp Eiropas Kopienām un to dalībvalstīm, no vienas puses, un Tunisijas Republiku, no otras puses (4), atver tarifa kvotu ar nulles nodokļa likmi, lai ievestu Tunisijas izcelsmes neapstrādātu olīveļļu ar KN kodu 1509 10 10 un 1509 10 90, ko tieši no Tunisijas ieved Eiropas Savienībā, nepārsniedzot katram gadam noteikto ierobežojumu.

               (2)

               Komisijas 2006. gada 20. decembra Regulas (EK) Nr. 1918/2006 par tarifa kvotas atvēršanu un pārvaldīšanu Tunisijas izcelsmes olīveļļai (5) 2. panta 2. punktā noteikti kvantitatīvie ierobežojumi ievešanas atļauju izdošanai mēnesī.

               (3)

               Atbilstīgi Regulas (EK) Nr. 1918/2006 3. panta 1. punktam kompetentajām iestādēm iesniegto pieteikumu skaits ievešanas atļauju saņemšanai attiecas uz kopējo daudzumu, kas pārsniedz minētās regulas 2. panta 2. punktā maijam noteikto ierobežojumu.

               (4)

               Šajā gadījumā Komisijai ir jānosaka piešķīruma koeficients, lai varētu izdot ievešanas atļaujas proporcionāli pieejamajam daudzumam.

               (5)

               Tā kā ir sasniegts maija maksimālais daudzums, minētajam mēnesim nevar izdot ievešanas atļaujas,

         IR PIEŅĒMUSI ŠO REGULU.
   1. pants
   Ievešanas atļauju pieteikumiem, kas iesniegti 2013. gada 29. un 30. aprīlī, atbilstīgi Regulas (EK) Nr. 1918/2006 3. panta 1. punktam piemēro piešķīruma koeficientu 61,061322 %.
   Ievešanas atļauju izdošana 2013. gada maijam par daudzumiem, kas pieprasīti no 2013. gada 6. maija, ir apturēta.
   2. pants
   Šī regula stājas spēkā 2013. gada 4. maijā.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 3. maijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 238, 1.9.2006., 13. lpp.

      (3)  OV L 97, 30.3.1998., 57. lpp.

      (4)  OV L 97, 30.3.1998., 2. lpp.

      (5)  OV L 365, 21.12.2006., 84. lpp.